Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Baruch Korman opettaa nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa nettisivuiltamme LoveIsrael.org.
Nyt on Tri Baruchin vuoro.
Jumalan Sana on ihmeellistä.
Sama Raamatun tapahtuma voi kertoa monta eri asiaa.
Jumalan Sana on Pyhän Hengen innoittamaa.
Siinä ei ole virheitä. Se on täysin luotettava.
Se kertoo meille totuuden, jota sovellamme käytäntöön, -
jotta elämästämme näkyisi Jumalan kirkkaus.
Elämämme miellyttää silloin Jumalaa.
Siitä Messias opettaa tänään.
Hän lähettää 12 opetuslastaan matkaan.
Kyseessä oli 2000 vuotta sitten tapahtunut historiallinen asia.
Silti kohdalla on merkitystä myös lopun ajoille.
Sanankohta opettaa -
Jeesuksen seuraajia lopun aikoina.
Otetaan esille Matteuksen evankeliumin luku 10.
Viimeksi puhuimme tuomiosta, joka tulee niille, -
jotka olivat nähneet Jeesuksen tekemät ihmeet -
ja kuulleet hänen opetustaan.
Silti he torjuivat hänet. Erittäin ymmärtämätöntä.
Jeesus vertasi heitä rohkeasti -
Sodomaan ja Gomorraan, -
joissa kukin teki kauhistuksia oman mielensä mukaan -
ja jotka Jumala hävitti.
Niille on helpommat oltavat kuin heille, -
jotka kuulivat evankeliumin ja torjuivat sen.
Kyse on lopun ajoista, tuomiopäivästä.
Näillä tapahtumilla on siis yhteys lopun aikoihin.
Otetaan esille Matt. 10:16.
Jeesus sanoo: -
"Katso, minä lähetän teidät niin kuin lampaat susien keskelle..."
Jos sudet ja lampaat joutuvat vastakkain, -
sudet voittavat.
Ne ovat vahvempia ja paremmin varustautuneita.
Määrällä ei ole väliä, koska sudet ovat kyvykkäämpiä.
Mutta meitä ei ole kutsuttu tässä ajassa voittoon vaan kuuliaisuuteen.
Meidät on kutsuttu toimimaan Jumalan ohjeiden mukaan.
Saamme varman voiton päästessämme Jumalan valtakuntaan.
Vasta silloin voimme odottaa voittoa, jonka hän on meille hankkinut, -
ja palkkiota uskollisuudestamme.
Se tapahtuu tulevassa ajassa.
Tässä maailmassa joudumme kärsimään -
ja voimme jopa menettää henkemme uskomme tähden.
Jeesus varoittaa: -
"Katso, minä lähetän teidät niin kuin lampaat susien keskelle; -
olkaa siis älykkäät..." Tai: "Olkaa viisaat." (RK -12)
Siinä ei käytetä viisaudesta tavallista kreikan sanaa sofia -
vaan ajattelua tarkoittavaa sanaa.
Sana tarkoittaa tilanteen katsomista ja oikein ymmärtämistä.
Meitä kehotetaan olemaan viekkaita kuin käärmeet, -
ei pahoja tai epärehellisiä kuten sielunvihollinen.
Vihollinenkin oli viekas. Se ymmärsi totuuden muttei ollut sille alamainen.
Se otti kuitenkin totuuden huomioon.
Se petti Aadamin ja Eevan, koska se tiesi asioiden oikean laidan -
mutta antoi heidän epäillä sitä.
Meidänkin pitää tietää asioiden oikea laita, -
tehdä viisaita päätöksiä -
ja ajatella perusteellisesti Jumalan totuuden valossa.
"Katso, minä lähetän teidät niinkuin lampaat susien keskelle; -
olkaa siis älykkäät kuin käärmeet ja viattomat kuin kyyhkyset."
Sana viaton voidaan kääntää myös sanalla vilpitön.
Jumala käyttää väkevästi ihmisen vilpittömyyttä.
Vilpittömyys kutsuu luokseen Pyhää Henkeä, -
joka voitelee sinut, toimii elämässäsi sekä antaa voiman ja viisauden, -
kyvyn ajatella perusteellisesti ja ymmärtää asian oikean laidan.
Ole siis vilpitön ja viaton.
Sanalla on kreikassa -
etuliite a-.
Se muuttaa sanan merkityksen vastakohdakseen.
Ilman etuliitettä sana tarkoittaisi sekavasti ajattelevaa.
Jaakob puhui kahtaalle häilyvästä ihmisestä, tuulen heittelemästä.
Hänellä ei ole juurta tai ankkuria elämässään -
hengellisesti eikä fyysisesti.
Hän ei ole oikeassa paikassa eikä pysy siellä.
Emme saa olla häilyviä vaan meidän on oltava määrätietoisia.
Kaikkein eniten on tavoiteltava sitä, että miellyttää Jumalaa.
Ei ajatella itseämme vaan sitä, miten todistaa toisille.
Matteus kirjoittaa: -
"...olkaa siis älykkäät kuin käärmeet ja viattomat kuin kyyhkyset."
Jae 17: "Pitäkää varanne..." (KR -92)
Se on varoituksen sana, jota tarvitsemme.
"Kavahtakaa ihmisiä, -
sillä he vetävät teidät oikeuksiin, -
ja synagoogissaan he teitä ruoskivat..."
Siinä puhutaan Israelista.
Messias oli varoittanut opetuslapsia lähtemästä pakanakansain -
tai samarialaisten luo vaan Israelin kadonneidein lampaiden tykö.
Tässä korostetaan juutalaisia.
Hän sanoi opetuslapsille, että he kohtaisivat vastustusta.
He joutuisivat rikollisten lailla oikeuteen.
Kokoontumispaikoissa (synagogissa) -
heitä ruoskittaisiin, rangaistaisiin ankarasti.
Ruoskassa oli monta nauhaa.
Sillä hakattiin julmasti.
Pidättämisen lisäksi voit joutua lopun aikoina -
uskosi tähden kidutetuksi.
Ihmiset ovat suhtautuneet pilkallisesti opetukseeni siitä, -
että voisimme joutua uskomme tähden pidätetyiksi ja kidutetuiksi.
Mutta on useita maita, -
joissa kristittyjä kidutetaan heidän uskonsa tähden, -
kun he haluavat palvella Israelin Messiasta, Jeesusta.
Jos haluaa kertoa hänestä toisille -
ja elää vanhurskaasti hyviä tekoja tehden, -
voi joutua vankilaan ja kidutetuksi.
Moni jopa surmataan uskonsa tähden.
Kannattaa olla tietoinen eräästä asiasta, -
jonka tiedän, koska luotan Jumalan Sanaan.
Lopun aikoina uskovien kärsimyksestä tulee normi, asuitpa missä tahansa, -
Pohjois- tai Etelä-Amerikassa, Afrikassa, Euroopassa, Aasiassa jne.
Näitä vainoja ei voi paeta.
Hän puhuu asiasta opetuslapsilleen.
Vaikka hän puhui siitä 2000 vuotta sitten, -
ja Jeesuksen sanotaan viittaavan juutalaisten vainoon -
70 jKr ja sen jälkeen, -
tekstissä viitataan myös lopun aikoihin.
Jae 18: -
"...ja teidät viedään maaherrain ja kuningasten eteen -
minun tähteni..."
Kärsimys, pidätykset, ruoskimiset, surmatuksi tuleminen -
ja todistaminen hallitsijoiden edessä -
johtuvat kaikki Jeesuksesta.
Kaikki tämä tapahtuu "...minun tähteni, -
todistukseksi heille [juutalaisille] ja pakanoille."
Meidän on todistettava myös lopun aikoina -
ehkä presidenttien ja pääministereiden edessä, -
jotta hekin kuulisivat totuuden.
Jae 19: "Mutta kun he vetävät teitä oikeuteen, -
älkää huolehtiko siitä, miten tahi mitä puhuisitte..."
Sinun ei tarvitse huolehtia siitä, mitä sanoa.
Meitä pidätetään ja vaaditaan todistamaan, -
ja se tapahtuu Jeesuksen vuoksi.
Sana opastaa: -
"...älkää huolehtiko siitä, miten tahi mitä puhuisitte, -
sillä teille annetaan sillä hetkellä, mitä teidän on puhuminen.
Sillä ette te itse puhu, vaan teidän Isänne Henki puhuu teissä."
1. Moos. 1:2:ssä sanotaan, -
"Ruach Elohim merachefet al-pene hamajim."
"Jumalan Henki liikkui vetten päällä."
Maailma oli siihen asti autio ja tyhjä, hepreaksi tohu ve vohu.
Maailma oli kaaoksessa, mutta Pyhä Henki toi sinne järjestyksen.
Sana rohkaisee meitä heittämään huolemme.
Kun sinua vaaditaan todistamaan, sinulle annetaan sanat.
Älä huolehdi, mitä sanoisit tai miten.
Jumala järjestää sanasi, sillä hän puhuu kauttasi.
"... teidän Isänne Henki puhuu teissä."
Jae 21 voi järkyttää.
Niin on käynyt diktatuureissa.
Pelosta, halusta pysyä itse hengissä, -
halusta saada ruokaa syödäkseen -
ihmiset voivat ilmiantaa toisensa.
Niin Sana tässä opettaa.
Matteus 10:21: -
"Ja veli antaa veljensä kuolemaan..."
Veljesi voi pelosta tehdä niin, jos hän ei ole uskossa.
Hänellä ei ole Pyhää Henkeä häntä vahvistamassa.
Hän voi antaa sinut kuolemaan.
"...ja isä lapsensa, -
ja lapset nousevat vanhempiansa vastaan ja tappavat heidät."
On paljon ilmiantoja ja kuolemaa.
Kaikki tapahtuu Messias Jeesuksen tähden, -
koska uskomme häneen ja tahdomme todistaa hänestä -
totuudesta kertoen, hänelle kunniaa tuoden -
ja puhuen epäoikeudenmukaisuutta, vääryyttä ja syntiä vastaan.
Maailma vihaa meitä lopun aikoina.
Meitä pidätetään ja viedään oikeuteen.
Meitä voidaan rangaista, kiduttaa ja tappaa.
Jae 22: "Ja te joudutte kaikkien vihattaviksi..."
Niin ei ole vielä käynyt, mutta tulee käymään.
Jokainen ei-uskova vihaa uskovia.
Ne, jotka eivät usko Messias Jeesukseen, -
vihaavat uskovia.
Sanon nyt jotain, koska ohjelmaa lähetetään television kautta.
Haluan rukoilla niiden puolesta, -
jotka ovat työssä kristillisessä televisiossa.
He ovat etulinjassa.
Heille sanotaan: "Ette saa lähettää tuollaista ohjelmaa."
Toivon, että he sanovat -
Pietarin ja muiden apostolien tavoin: -
"Päättäkää itse, onko oikein lähettää tätä, -
mutta me emme voi olla puhumatta Jeesuksesta."
Jae 22: "Ja te joudutte kaikkien vihattaviksi -
minun nimeni tähden..."
Pyritään tulkitsemaan jakeen loppuosa oikein.
"...mutta joka vahvana pysyy..."
Siinä puhutaan kärsivällisyydestä ja periksiantamattomuudesta.
Heprean sana kärsivällisyys tarkoittaa myös kärsimistä.
Ani sevel tarkoittaa "minä kärsin".
Salvanut, kärsivällisyys, tulee samasta juuresta.
Kärsivällisyys merkitsee kärsimisen kestämistä.
"...mutta joka vahvana pysyy loppuun asti..."
Haluan korostaa sanoja "loppuun asti".
Mistä lopusta siinä puhutaan?
Monet eivät ymmärrä, mitä Sanassa sanotaan.
He tahtovat ymmärtää kaiken historian näkökulmasta.
"Raamattu on vain historiaa."
Mutta osa Raamatusta on profeetallista.
Opetuslasten lähettäminen tapahtui kyllä historiassa.
Luukkaassa kerrotaan heidän paluustaan.
Mutta Matteuksen selonteko puhuu profeetallisesti lopunajoista.
"...mutta joka vahvana pysyy loppuun asti..."
Jeesus puhuu siinä uskoville.
Loppu tarkoittaa siinä seurakunnan aikakauden loppua.
"Joka vahvana pysyy loppuun asti, se pelastuu", voi aiheuttaa sekaannusta.
Saako ihminen siis synnit anteeksi kärsivällisyytensä tähden?
Ei tietenkään!
Emmehän me pelastu omien tekojemme perusteella.
Se on väärää opetusta ja Messiaan pilkkaamista, -
koska ainut tapa saada synnit anteeksi on hänen ristinkuolemansa kautta.
Sanalla pelastua, sozo, on kreikassa monta merkitystä.
Se voi merkitä fyysistä paranemista tai vapautumista -
tai pelastumista Jumalan ikuiselta rangaistukselta.
Sozo on voitokas sana.
Jeesus tarkoittaa, että lopuksi saamme voiton ja vapautuksen.
Pelastuminen ei perustu ihmisen omaan kärsivällisyyteen.
Toisaalta pelastuneet ovat kärsivällisiä.
Mutta siinä ei sanota, että kärsivällisyys pelastaa meidät.
Ei, vaan pelastus auttaa meitä kestämään loppuun asti.
Kohta sanoo muiden kohtien tavoin, -
että kun seurakunnan aika loppuu, saamme voiton.
Samaa kerrotaan mm. Ilm. 7:9-10:ssä.
Siellä kerrotaan suuresta joukosta todistajia, -
jotka ovat Jumalan valtaistuimen edessä.
Heillä on yllään valkeat vaatteet ja kädessään palmunoksa, -
joka puhuu vapautumisesta luottamalla Jumalaan.
He ylistävät Jumalaa pelastuksesta ja voitosta.
Sitä tarkoittaa "ne, jotka pysyvät vahvoina loppuun asti, pelastuvat".
He saavat Jumalan lupaaman voiton.
Jae 23: "Ja kun teitä vainotaan yhdessä kaupungissa, -
paetkaa toiseen..."
Jos yhdessä kaupungissa vainotaan, on paettava toiseen.
Tämä sanankohta ei koske koko maailmaa.
En yritä etsiä tulkintoja vaan lukea Sanaa huolella.
Siten löydämme Jumalan totuuden ihmisen tulkinnan sijaan.
Jae 23: "Ja kun teitä vainotaan yhdessä kaupungissa, -
paetkaa toiseen; -
sillä totisesti minä sanon teille..."
Sitten puhutaan loppuun saattamisesta.
"...te ette ehdi loppuun käydä Israelin kaupunkeja..."
Ette ehdi käydä niistä jokaisessa, -
ennenkuin Ihmisen Poika [Messias] tulee."
Hän puhuu siinä opetuslapsilleen ylöstempaamisen toivosta.
Joudumme vainoihin, -
muttemme Jumalan tuomion tai vihan kohteiksi. Aivan päinvastoin.
Meitä vainoavat maailman ihmiset, -
sielunviholliselle kuuluvat.
Sieltä vainot lähtevät.
Kyse ei ole Jumalan vihasta, koska se ei tule osaksemme.
Lopun aikoina Jumala käskee todistamaan Israelissa.
Jae 23: "Ja kun teitä vainotaan yhdessä kaupungissa, -
paetkaa toiseen; -
sillä totisesti minä sanon teille: -
te ette ehdi loppuun käydä Israelin kaupunkeja, -
ennen kuin Ihmisen Poika tulee."
Messias palaa noutamaan omiaan -
seurakunta-ajan lopussa, -
jolloin uskovat joutuvat kärsimään vainoa, kidutusta ja kuolemaa.
Sen aiheuttaa pahuuden valtakunta, jota antikristus hallitsee.
Johanneksen mukaan -
antikristus vihaa Jumalan Poikaa -
eikä siedä ketään hänelle alamaista.
Valmistaudu rukoillen, koska nuo ajat lähestyvät.
Taivaanrannassa siintää jo merkkejä.
Shalom Israelista!
Toivottavasti sait ohjelmasta siunauksen.
Tulethan taas ensi viikolla seuraamaan ohjelmaamme.
Saat lisätietoa toiminnastamme sivustolta LoveIsrael.org.
Sieltä löytyy lisää Baruchin opetusvideoita, -
joita voit katsella tai ladata koneellesi
Siunausta sinulle, kun vaellat Jeesuksen kanssa.
Shalom Israelista!
Suomennos: Annamari Kortelainen